Úradný vestník L 006 , 10/01/2004 S. 0019 - 0021



Nariadenie Komisie (ES) č. 41/2004 z 9. januára 2004, ktorým se mení a opravuje príloha nariadenia Rady (ES) č. 1259/1999, ktorým sa ustanovujú spoločné pravidlá pre schémy priamej podpory v rámci Spoločnej poľnohospodárskej politiky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1259/1999 zo 17. mája 1999, ktorým sa ustanovujú spoločné pravidlá pre schémy priamej podpory v rámci Spoločnej poľnohospodárskej politiky [1], a najmä jeho článok 11 ods. 4 druhú zarážku, keďže: (1) podľa článku 1 nariadenia (ES) č. 1259/1999, sa uvedené nariadenie vzťahuje na platby poskytované priamo farmárom v rámci schémy podpory uvedených v jeho prílohe; (2) nariadenie (ES) č. 1259/1999 sa od 1. mája 2004 nahradí nariadením Rady (ES) č. 1782/2003 z 29. septembra 2003, ktorým sa zavedú spoločná pravidlá pre schémy priamej podpory v rámci spoločnej poľnohospodárskej politiky, a ktorým sa zavádzajú určité schémy podpory pre farmárov, a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 [2]. Články 2a a 11 nariadenia (ES) č. 1259/1999 sa však budú ďalej uplatňovať do 31. decembra 2005 a články 3, 4 a 5 uvedeného nariadenia sa budú uplatňovať do 31. decembra 2004. Na účely uplatňovania týchto článkov sa bude naďalej primerane používať príloha nariadenia (ES) č. 1259/1999; (3) zoznam schém podpory ustanovený v prílohe nariadenia (ES) č. 1259/1999 uvádza príslušné odvetvia produkcie, podmienky, na základe ktorých sú vyplácané podpory podľa odlišných schém a druhov dotknutých platieb. Tieto údaje však už nie sú aktuálne, pretože niektoré z uvedených ustanovení alebo aktov boli buď zmenené a doplnené alebo zrušené a nahradené; (4) niektoré platby priamych podpor, ktoré spadajú do oblasti pôsobnosti nariadenia (ES) č. 1259/1999, nie sú v prílohe uvedené buď preto, že boli opomenuté, alebo preto, že boli zavedené až po prijatí tohto nariadenia; (5) chyby v odkazoch na právny základ pri hovädzom a teľacom mäse a v poznámkach, ktoré sa týkajú ovčieho a kozieho mäsa je treba opraviť; (6) prílohu nariadenia (ES) č. 1259/1999 je treba primerane doplniť a zmeniť; (7) opatrenia tohto nariadenia sú v súlade so stanoviskom príslušných riadiacich výborov, PRIJALA TOTO NARIADENIE: Článok 1 Príloha nariadenia (ES) č. 1259/1999 sa nahrádza prílohou tohto nariadenia. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Uplatňuje sa od 1. januára 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. januára 2004 Za Komisiu Franz Fischler člen Komisie [1] Ú. v. ES L 160, 26.6.1999, s. 113. Nariadenie zmenené a doplnené nariadením (ES) č. 1244/2001 (Ú. v. ES L 173, 27.6.2001, s. 1). [2] Ú. v. EÚ L 270, 21.10.2003, s. 53. -------------------------------------------------- PRÍLOHA " „PRÍLOHA ZOZNAM SCHEM PODPÔR SPĹŇAJÚCICH KRITÉRIA UVEDENÉ Odvetvie | Právny základ | Poznámky | Plodiny na ornej pôde | Články 2, 4 a 5 nariadenia (ES) č. 1251/1999 | Platby na plochu vrátane platieb za vyňatie pôdy z produkcie, platieb na siláž, dodatočných čiastok, príplatku na pšenicu tvrdú a zvláštnej podpory | Tvrdá pšenica | Hlava IV kapitola 1 nariadenia (ES) č. 1782/2003 | Podpora na plochu | Bielkovinové plodiny | Hlava IV kapitola 2 nariadenia (ES) č. 1782/2003 | Podpora na plochu | Zemiakový škrob | Článok 8 ods. 2 nariadenia (EHS) č. 1766/92 Hlava IV kapitola 6 nariadenia (ES) č. 1782/2003 | Platba producentom zemiakov určených na výrobu zemiakového škrobu | Strukoviny na zrno | Článok 1 nariadenia (ES) č. 1577/96 | Podpora na plochu | Ryža | Článok 6 nariadenia (ES) č. 3072/95 Hlava IV kapitola 3 nariadenia (ES) č. 1782/2003 | Podpora na plochu | Orechy | Hlava IV kapitola 4 nariadenia (ES) č. 1782/2003 | Podpora na plochu | Energetické plodiny | Hlava IV kapitola 5 nariadenia (ES) č. 1782/2003 | Podpora na plochu | Olivový olej | Čl. 5 ods. 1 nariadenia č. 136/66/EHS | Podpora na plochu | Priadka morušová | Článok 2 nariadenia (EHS) č. 845/72 | Podpora chovu | Banány | Článok 12 nariadenia (EHS) č. 404/93 | Podpora produkcie | Sušené hrozno | Článok 7 ods. 1 nariadenia (ES) č. 2201/96 | Podpora na plochu | Tabak | Článok 3 nariadenia (EHS) č. 2075/92 | Podpora produkcie | Osivo | Článok 3 nariadenia (EHS) č. 2358/71 | Podpora produkcie | Chmeľ | Článok 12 nariadenia (EHS) č. 1696/71 | Podpora na plochu | Článok 3 nariadenia (ES) č. 1098/98 | Iba platby za dočasné vyradenie plochy z užívania | Hovädzie a teľacie mäso | Články 4, 5, 6, 10, 11, 13 a 14 nariadenia (ES) č. 1254/1999 | Osobitné prémie, prémie na porážky mimo sezónu, prémie na kravu bez tržnej produkcie mlieka (vrátane platieb na jalovice a doplnkových vnútroštátnych prémií na kravu bez tržní produkcie mlieka, ak je spolufinancovaná), porážková prémie, extenzifikační prémie, dodatočné platby | Mlieko a mliečne výrobky | Hlava IV kapitola 7 nariadenia (ES) č. 1782/2003 | Prémie pre mliečne výrobky a dodatočné platby | Ovčie a kozie mäso | Články 4 a 5, článok 11 ods. 1 a článok 11 ods. 2, prvá, druhá a štvrtá zarážka nariadenia (ES) č. 2529/2001 | Prémie na bahnice a na kozy, doplnkové prémie a niektoré dodatočné platby | Agromonetárna úprava | Články 4 a 5 nariadenia (ES) č. 2799/98 Články 2 a 3 nariadenia (ES) č. 2800/98 | Platby producentom (vrátane platieb na základe prechodného nariadenia) | Poseidom | Článok 9, čl. 12 ods. 2 a článok 16 nariadenia (ES) č. 1452/2001 | Odvetvia: hovädzie a teľacie mäso; zelená vanilka; cukor | Poseima | Článok 13, článok 22 ods. 2 až 7, články 16 a 17, čl. 28 ods. 1, články 21, 27 a 29 a článok 30 ods. 1, 2 a 4 nariadenie (ES) č. 1453/2001 | Odvetvie: hovädzie a teľacie mäso; mlieko; zemiaky; cukor; prútie; ananás; tabak; sadbové zemiaky, čakanka a čaj | Poseican | Články 5, 6 a 14 nariadenia (ES) č. 1454/2001 | Odvetvia: hovädzie a teľacie mäso; ovčie a kozie mäso; zemiaky | Egejské ostrovy | Články 6, 8, 11 a 12 nariadenia (EHS) č. 2019/93 | Odvetvia: hovädzie a teľacie mäso; zemiaky; olivy; med | " --------------------------------------------------